გრიგოლაანთკარი
გრიგოლაანთკარი — სოფელი საქართველოში, დუშეთის მუნიციპალიტეტში (ადმინისტრაციული ერთეული ბაზალეთი). მდებარეობს ბაზალეთის ვაკის სამხრეთ-დასავლეთ ნაწილში. ბაზალეთის ტბის ჩრდილო-დასავლეთით. ზღვის დონიდან 890 მეტრზე, დუშეთიდან 6 კილომეტრში. სოფლის სამხრეთით, სასაფლაოზე, დგას XVII საუკუნის კვირაცხოვლის ეკლესია, რომელიც XVIII საუკუნეში აღუდგენიათ.